पाएं अपने शहर की ताज़ा ख़बरें और फ्री ई-पेपरडाउनलोड करें
ढांड में केंद्रीय ट्रेड यूनियन एआईयूटीयूसी ने अपने कार्यालय में मजदूर दिवस मनाया और मई दिवस के शहीदों को श्रद्धांजलि दी गई। यूनियन के जिला उप प्रधान शीशपाल ने अध्यक्षता की। एसयूसीआई (कम्युनिस्ट) के जिला सचिव राजकुमार सारसा व ऑल इंडिया किसान खेत मजदूर संगठन के जिलाध्यक्ष बाबूराम ने मई दिवस पर प्रकाश डाला। उन्होंने कहा कि आज केंद्र सरकार 44 लेबर कानून को बदलकर चार लेबर कोड बनाकर लागू कर रही है।
ये सब पूंजीपतियों के स्वार्थ में कर रही है। 8 घंटे के कार्य दिवस को 12 घंटे, 300 से कम मजदूर जहां काम करेंगे वहां पर मालिकों को खुली छूट दे दी वो जब चाहें छंटनी या निकाल सकता है। इसलिए ये 4 लेबर कोड मजदूरों के खिलाफ हैं। इन्हें वापस लिया जाए। माैके पर कृष्ण चंद, संजू, रामसरुप, दर्शन सिंह, बलदेव सिंह, राजेंद्र सिंह, सोम प्रकाश आदि शामिल हुए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn